Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 157/14/3301	Bánovce nad Bebravou, 10.6.2015
EEČ : 2-23-27-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bánovce n/Bebravou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bánovce n/Bebravou zo dňa 22.5.2014, spisová značka Pv 157/14/3301, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Bánovce n/Bebravou zo dňa 22.5.2014, spisová značka Pv 157/14/3301, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry v Bánovciach nad Bebravou uznesením sp. zn. Pv 157/14/3301 zo dňa 22.5.2014 podľa § 216 ods. 1 Trestného poriadku podmienečne zastavil trestné stíhanie vedené proti obvinenému XXXXX pre spolupáchateľstvom spáchaný prečin krádeže podľa § 20 Trestného zákona k § 212 odsek 2 písm. d) Trestného zákona, ktorého sa dopustil tým spôsobom, že v doobedňajších hodinách dňa 28.04.2012 spoločne s najmenej jednou ďalšou osobou a to XXXXX, nar. XXXXX v Trenčíne, trvalo bytom XXXXX, prišiel v katastrálnom území obce Slatinka nad Bebravou v lokalite ,,Lažtek“, na odvozné miesto drevnej hmoty v lesnom obvode Motešice, patriaceho pod správu XXXXX XXXXX, IČO: XXXXX, kde spoločne odcudzil celkom 3,78 m3 drevnej hmoty -  vlákniny buka, ktorá bola už predtým v rámci riadne schválenej ťažby pripravená na odvoz a vyťažená správcom z lesného porastu pod č. 419 a 419 B /Lazinky/, z lesných pozemkov evidovaných v katastri nehnuteľností k. ú. Slatinka nad Bebravou pod parcelnými číslami 602 a 603, kde drevo naložili na vlečku za tažbársky traktor a prívesný vozík osobného motorového vozidla /OMV/ zn. Hyundai Galloper, teč: XXXXX patriace obvinenému, na ktorých drevnú hmotu následne spoločne s XXXXX odviezli a odpredali doposiaľ neznámej osobe, čím spôsobil poškodenému XXXXX odcudzením drevnej hmoty škodu vo výške 162,54 EUR.

Obvinenému bola podľa § 216 ods. 2 Trestného poriadku určená skúšobná doba v trvaní 12 mesiacov, ktorá začala plynúť dňom 2.6.2014.

Skúšobná doba podmienečného zastavenia trestného stíhania uplynula dňom 2.6.2015

Na účely rozhodnutia o osvedčení sa obvineného v skúšobnej dobe podmienečného zastavenia trestného stíhania boli ohľadom jeho osoby zadovážené správy Okresného riaditeľstva PZ Bánovce nad Bebravou, Obce Trenčianske Mitice, výpis z ústrednej evidencie priestupkov a odpis registra trestov. 

Podľa 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Preskúmaním predložených listín bolo zistené, že obvinený v určenej skúšobnej dobe podmienečného zastavenia trestného stíhania nespáchal trestný čin, ani priestupok a v jej priebehu viedol riadny život. Škodu spôsobenú poškodenému nahradil ešte pred vydaním uznesenia o podmienečnom zastavení trestného stíhania. 

Vzhľadom k vyššie uvedeným skutočnostiam obvinený splnil všetky zákonom predpísané podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto prokurátor okresnej prokuratúry rozhodol tak, že obvinený sa v zmysle § 217 ods. 1 Trestného poriadku v priebehu skúšobnej doby osvedčil a v trestnom stíhaní sa nebude pokračovať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Kollár
prokurátor